Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin yhteisön rautateiden turvallisuudesta sekä rautatieyritysten toimiluvista annetun neuvoston direktiivin 95/18/EY ja rautateiden infrastruktuurikapasiteetin käyttöoikeuden myöntämisestä ja rautateiden infrastruktuurin käyttömaksujen perimisestä sekä turvallisuustodistusten antamisesta annetun direktiivin 2001/14/EY muuttamisesta /* SEK/2003/0754 lopull. - COD 2002/0022 */





KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin yhteisön rautateiden turvallisuudesta sekä rautatieyritysten toimiluvista annetun neuvoston direktiivin 95/18/EY ja rautateiden infrastruktuurikapasiteetin käyttöoikeuden myöntämisestä ja rautateiden infrastruktuurin käyttömaksujen perimisestä sekä turvallisuustodistusten antamisesta annetun direktiivin 2001/14/EY muuttamisesta 2002/0022 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin yhteisön rautateiden turvallisuudesta sekä rautatieyritysten toimiluvista annetun neuvoston direktiivin 95/18/EY ja rautateiden infrastruktuurikapasiteetin käyttöoikeuden myöntämisestä ja rautateiden infrastruktuurin käyttömaksujen perimisestä sekä turvallisuustodistusten antamisesta annetun direktiivin 2001/14/EY muuttamisesta 1 TAUSTA Ehdotus Euroopan parlamentille ja neuvostolle (asiakirjat KOM(2002) 21 lopullinen - 2002/0022 (COD) KOM(2002) 22 lopullinen - 2002/0023 (COD) KOM(2002) 23 lopullinen - 2002/0024 (COD) KOM(2002) 25 lopullinen - 2002/0025 (COD)): // 25.1.2002 Euroopan talous- ja sosiaalikomitean lausunto: // 19.9.2002 Euroopan parlamentin lausunto ensimmäisessä käsittelyssä: // 14.1.2003 Komission muutettu ehdotus: // Ei ole Yhteinen kanta: // 25.6.2003 2 KOMISSION EHDOTUKSEN TARKOITUS Kyseessä on neljä toisiinsa liittyvää lainsäädäntöehdotusta: - Ehdotus direktiivin 91/440/ETY muuttamiseksi siten, että laajennetaan rautatieinfrastruktuurin käyttöoikeuksia rahtiliikennepalveluille jäsenvaltion sisällä ja nopeutetaan markkinoiden avautumista. - Ehdotus rautateiden turvallisuutta koskevaksi direktiiviksi, jossa määritellään turvallisuusjärjestelmän olennaiset osatekijät sekä infrastruktuurin hallinnon että rautatieyritysten osalta. Tarkoituksena on kehittää turvallisuutta koskeva yhteinen lähestymistapa ja ottaa käyttöön yhteinen turvallisuustodistusten myöntämistä, sisältöä ja voimassaoloa koskeva järjestelmä. Lisäksi aletaan soveltaa onnettomuustapausten teknisen tutkinnan riippumattomuutta koskevaa periaatetta kuten muillakin aloilla. - Ehdotus asetukseksi Euroopan rautatieviraston perustamisesta; viraston tehtävänä on antaa teknistä tukea yhteentoimivuutta ja turvallisuutta koskevalle työlle. Viraston tehtäväkenttään kuuluisi yhtäältä yhteisten turvallisuusnormien kehittäminen sekä turvallisuustason valvontajärjestelmän kehittäminen ja hallinta ja toisaalta yhteentoimivuuden teknisten eritelmien laadinta-, rekisteröinti- ja valvontajärjestelmän hallinta pitkällä aikavälillä. - Yhteentoimivuusdirektiivien 96/48/EY ja 2001/16/EY muuttaminen. Niiden muutosten lisäksi, joita edellä mainitut ehdotukset edellyttävät yhteentoimivuusdirektiiveihin, tarkoituksena on varmistaa, että soveltamisala on sama verkolla, jonka käyttöoikeuksia laajennetaan, ja verkolla, jolla yhteentoimivuussääntöjä tullaan soveltamaan. 3 YHTEISTÄ KANTAA KOSKEVAT HUOMAUTUKSET 3.1 Ehdotus Euroopan parlamentin ja neuvoston direktiiviksi yhteisön rautateiden kehittämisestä annetun neuvoston direktiivin 91/440/ETY muuttamisesta Euroopan parlamentin lausunnon huomioon ottaminen Parlamentti toivoi aluksi oikeudellisen selvyyden vuoksi, että rautateiden rahtiliikenneverkkoa koskevat määräykset pidetään voimassa siihen saakka, kunnes markkinat on avattu koko verkon osalta (tarkistukset 1, 7, 8 ja 9). Myös neuvosto (1 artiklan 2 kohta) ja komissio tukevat tätä ratkaisua. Neuvosto (1 artiklan 2 kohta) ja parlamentti (tarkistukset 5 ja 11) olivat komission ehdotuksen kannalla päivämäärästä, johon mennessä rautateiden rahtiliikenne avataan kilpailulle kokonaan, mutta toivoivat, että mainitaan tarkat päivämäärät sen sijaan, että viitattaisiin päivämäärään, jona direktiivi saatetaan osaksi kansallista lainsäädäntöä. Neuvoston mukaan koko verkko olisi avattava kilpailulle kansainvälisessä rahtiliikenteessä 1. tammikuuta 2006 alkaen, mistä parlamentti on samaa mieltä, ja kotimaisessa rahtiliikenteessä 1. tammikuuta 2008 alkaen, eli kahden vuoden kuluessa edellisestä, mikä on kaksi vuotta myöhemmin kuin parlamentin esittämässä ratkaisussa. Vaikka parlamentin ehdottama aikataulu on lähempänä komission alkuperäistä esitystä, komissio hyväksyy kompromissina neuvoston ehdottaman asteittaisen lähestymistavan. Toisaalta neuvosto ei ole sisällyttänyt yhteiseen kantaan tarkistuksia 2 ja 4, jotka koskevat kilpailun avaamista rautateiden matkustajaliikenteessä. Tässä vaiheessa komissio ei myöskään ollut rautateiden matkustajaliikenteen kilpailun avaamista koskevien muutosten kannalla seuraavista syistä: Ensinnäkin komissio muistuttaa, että rautateiden, maanteiden ja sisävesien henkilöliikenteeseen liittyviä julkisen palvelun vaatimuksia ja julkisia palveluhankintoja koskevien sopimusten tekemistä koskevista jäsenvaltioiden toimista tehty komission muutettu ehdotus [1] koskee jo kokonaisuudessaan rautatiealaa; sillä käynnistetään julkisen palvelun sopimusten tai yksinoikeussopimusten myöntämiseen perustuva säännelty kilpailu. [1] KOM(2002) 107 lopullinen, EYVL C 151 E, 25.6.2002, s. 146. Muiden kuin julkisen palvelun tai yksinoikeussopimusten nojalla tarjottavien palvelujen osalta komissio tarkastelee parhaillaan kilpailulle avaamisen mahdollisuuksia tehdäkseen niistä ehdotuksia vuonna 2003. Kilpailun vapauttaminen vain vapaan käyttöoikeuden perusteella aiheuttaa lukuisia matkustajien suojelua koskevia ongelmia esimerkiksi varausjärjestelmien yhdentämisessä ja julkisten palvelujen rahoittamisessa. Tähän kysymykseen on löydettävä tasapainoinen ja hallittu ratkaisu, ja ratkaisuehdotuksista on tehtävä yksityiskohtaiset vaikutusanalyysit. On myös otettava huomioon Euroopan yhteisöjen tuomioistuimen oikeuskäytäntö, joka lähiaikoina tuo kysymykseen uusia, tärkeitä näkökohtia. Komissio huomioi kuitenkin Euroopan parlamentin tekemät matkustajaliikenteen avaamista kilpailulle koskevat tarkistukset vahvana poliittisena signaalina, joka otetaan asianmukaisella tavalla huomioon tulevien ehdotusten valmistelussa. On myös huomattava, että nykyisen lainsäädännön [2] nojalla rautatieyritysten kansainvälisten ryhmittymien on mahdollista saada rautatieverkon pääsy- ja kauttakulkuoikeuksia kansainvälisten matkustajaliikenneyhteyksien liikennöimiseksi. Tämä riittävien puitteiden puuttuessa toistaiseksi erittäin vähän käytetty mahdollisuus saattaa herättää enemmän mielenkiintoa sen jälkeen kun 15. maaliskuuta on saatettu osaksi kansallista lainsäädäntöä direktiivit 2001/12/EY [3], 2001/13/EY [4] ja 2001/14/EY [5], joissa vahvistetaan tarkat, avoimet ja syrjimättömät puitteet kapasiteetin jakamiselle ja otetaan kaikissa jäsenvaltioissa käyttöön valvontaelin. [2] Direktiivi 91/440/ETY, EYVL L 237, 24.8.1991, s. 25. [3] EYVL L 75, 15.3.2001, s. 1. [4] EYVL L 75, 15.3.2001, s. 26. [5] EYVL L 75, 15.3.2001, s. 29. Neuvosto ei ole sisällyttänyt yhteiseen kantaan "valtuutettuja ehdokkaita" koskevia parlamentin tarkistuksia 3 ja 10, joissa muille kuin rautatieyrityksille annettaisiin oikeus varata käyttöönsä rautatiekapasiteettia. Komissio suhtautuu edelleen myönteisesti näihin tarkistuksiin, koska sen mielestä kyseessä on tärkeä säännös, jolla vahvistetaan asiakkaiden asemaa rautatiealalla ja edistetään rahtimarkkinoiden todellista avautumista. Neuvoston lisäämät uudet säännökset Neuvosto on lisännyt uuden säännöksen, jonka mukaan komission on viimeistään 1. tammikuuta 2007 toimitettava kertomus rautatiemarkkinoiden avaamisen toteuttamisesta ja vaikutuksista (1 artiklan 2 kohdan d alakohta). Komissio suhtautuu myönteisesti tähän lisäykseen, joka ei vaikuta neuvoston esittämään markkinoiden avaamista koskevaan aikatauluun. 4- PÄÄTELMÄT Komissio kannattaa yhteisen kannan tekstiä. Viraston osalta komissio haluaa kuitenkin kiinnittää huomion kaikkia erillisvirastoja koskeviin standardisäännöksiin, jotka hyväksytään lähitulevaisuudessa, kun uusi varainhoitoasetus on astunut voimaan. 5- KOMISSION LAUSUMAT Komissio kirjautti liikenneneuvoston 28. maaliskuuta 2003 pitämän kokouksen pöytäkirjaan seuraavan lausuman: - Komission aikomuksena on vuoden 2003 loppuun mennessä antaa Euroopan parlamentille ja neuvostolle junankuljettajien eurooppalaista ajokorttia koskeva ehdotus. Lisäksi komissio tukee kaikin puolin ja edistää perustamissopimuksen 139 artiklan mukaisesti Euroopan työmarkkinaosapuolten välisen vuoropuhelun osana tehtävää työtä, joka koskee junankuljettajien ja junahenkilökunnan ajo- ja lepoaikoja. - Komissio ilmoittaa, että Euroopan rautatieviraston lopullinen rahoitustarve riippuu ko. viraston toimivaltaa koskevasta selkeästä sopimuksesta neuvoston ja Euroopan parlamentin välillä. Tästä tarpeesta on tehty ensimmäinen arvio lainsäädäntöehdotuksen liitteenä olevassa rahoitusselvityksessä, ja komission on sisällytettävä se vuosittaisia talousarvioita koskeviin pyyntöihin, jotka se esittää budjettivallan käyttäjinä toimiville neuvostolle ja Euroopan parlamentille. Vuosia 2004-2006 koskeva tarkka rahoitustarve voidaan arvioida vasta yhteispäätösmenettelyn päätyttyä. - Turvallisuutta koskevan direktiivin 8 artiklan 4 ja 5 kohdassa vahvistetuilla järjestelyillä ei luoda ennalta hyväksymistä koskevaa järjestelmää.